ועדת הכנסת, כנסת 20, פרוטוקול מספר 378, 2018-07-16 11:35

דוד אמסלם: אני מתכבד לחדש את ועדת הכנסת בנושא של קביעת ועדות לדיון בהצעות לסדר היום בנושא הקמת אסדת הגז סמוך לחוף המסכן את בריאות הציבור והחלופה הבריאה בעומק הים לא נבחנה (616) של חברת הכנסת יעל כהן פארן.

דוד אמסלם: איפה את רוצה שזה יהיה?

יעל כהן-פארן: אני מבקשת את הדיון בוועדת הכלכלה.

יעל כהן-פארן: זאת הוועדה שעוסקת בנושאים של אנרגיה, ושם ראוי לערוך את הדיון.

דוד אמסלם: לדעתי, זה צריך להיות בוועדת הפנים.

דוד אמסלם: זאת העמדה שלי בעניין.

יעל כהן-פארן: ואני אשמח שזה יהיה בכל זאת בוועדת כלכלה.

דוד אמסלם: ההצעה שלי שזה יהיה בוועדת הפנים.

יואל חסון: איפה את רוצה?

יעל כהן-פארן: בוועדת כלכלה.

דוד אמסלם: זה דיון שבא מהזווית של איכות הסביבה - -

יעל כהן-פארן: של תכנון וסביבה.

דוד אמסלם: לא.

דוד אמסלם: יש שתי זוויות שמעלים בהן דיון.

דוד אמסלם: למשל, אם אנחנו מעלים את זה בנושא מחיר הגז אז זה ועדת הכלכלה; אם אנחנו מעלים את זה ברמת הזיהום וההפרעה זה איכות הסביבה.

דוד אמסלם: הרי דנתי על זה בוועדת הפנים והגנת הסביבה.

יעל כהן-פארן: כן, אני זוכרת.

דוד אמסלם: לכן אני רוצה לקצר את העניין.

יעל כהן-פארן: אני רוצה להעיר על משהו.

יעל כהן-פארן: כשהשר עלה והשיב לי במליאה הנושאים שעולים פה הם נושאים של אנרגיה פר-אקסלנס.

יעל כהן-פארן: הסביבה במקומה מונחת, ואתה יודע שאני באה בדגל של הסביבה בעיקר, אבל גם בהיבט של אנרגיה.

יעל כהן-פארן: יש פה שיקולים של אנרגיה.

יעל כהן-פארן: אתה יודע למה זה לא הגיע מהמליאה לוועדת כלכלה?

יעל כהן-פארן: כי אלי בן דהאן קם ואמר – חוץ וביטחון.

יעל כהן-פארן: אמרתי לו, מאיפה הבאת את זה?

יעל כהן-פארן: אז בגלל זה אנחנו עכשיו בוועדת כנסת.

יעל כהן-פארן: בוועדת הפנים דנו בכך, ואתה צודק שיש פה היבטים של תכנון וסביבה, אבל דווקא מהתשובה של השר בעיקר היבטים של אנרגיה עולים פה כנגד, ולכן הדיון לדעתי, צריך להיות בוועדת כלכלה.

דוד אמסלם: תודה.

דוד אמסלם: מי בעד ועדת פנים?

דוד אמסלם: מי נגד?

דוד אמסלם: מי נמנע?

דוד אמסלם: בעד ההצעה – רוב

דוד אמסלם: נמנעים – אין

דוד אמסלם: ההצעה להעביר לוועדת הפנים התקבלה.

יעל כהן-פארן: אבל אנחנו רוצים לוועדת כלכלה, בבקשה.

דוד אמסלם: אני חושב שזה לוועדת הפנים.

דוד אמסלם: אני בנושא הזה עוסק כבר למעלה משנה וחצי.

דוד אמסלם: תודה רבה.

יעל כהן-פארן: אבל זה היה 3-3.

קריאה: זה היה 4-3.

דוד אמסלם: אני באתי לקדם את זה, אז עכשיו את שואלת למה 3-3?

יעל כהן-פארן: אז למה לא דיברת איתי?

יעל כהן-פארן: אנחנו רוצים את זה בוועדת הכלכלה.

דוד אמסלם: הישיבה נעולה.